text: ASV hava verið heilt einaráðandi í hesum kappingarárinum og hava vunnið allar dystirnar uttan ein. Eftir 18 leikumfør er støðan 17 vunnir og 1 taptur dystir.
text: #000004
text: Bjørk hevur alt kappingarárið verið ein lyklaleikari, og soleiðis var eisini í dystinum í dag. Servimóttøkurnar og verjispælið var framúr, og hóast onkrar hoppiservur kiksaðu, vann Bjørk fleiri serv ess við hørður hoppservum. Í álopspartinum var hon ikki til at støðga. Buldraði teir flestu bóltarnar í gólvi ella í armar og bein hjá mótstøðuleikarunum, ið ikki megnaðu at halda bóltinum inni á vøllinum. Í kroystum støðum loysti Bjørk uppgávuna við nøkrum snildum lobbum, sum Bedsted kvinnurnar ikki náddu at fáa upp.
text: #000006
text: Fleiri av hinum leikarunum á ASV liðnum vístu sanniliga eisini sínar dygdir, og tað sást tíðuliga at nakrar av teimum áður hava leikt nógvar dystir í bestu donsku deildini. Ikki so løgi at ASV vinnur hettar kappingarárið greitt við 51 stigum, heili 14 stig framman fyri nummar 2, Aalborg Volleyball við Hildu Bolstad Mortensen og Annu Larsen í leikarahópinum.
text: #000007
text: Í donsku 1. deild hjá kvinnunum eru 20 lið, og hesi eru deild upp í tvær kappingar, 10 lið í 1. deild vestur og 10 lið í 1. deild eystur.
text: #000008
text: Í 1. deild eystur hava Farum-Holte.2 44 stig eftir 18 dystir, meðan VLI hevur 43 stig eftir 17 dystir. Tær kunnu so í mesta lagi fáa 46 stig, um tær vinna seinasta dystin móti Gentofte Volley.2 í morgin 3-0 eææa 3-1.
text: #000009
text: Sostatt hava ASV kvinnurnar flest stig av øllum 20 liðnum í donsku 1. deild kvinnur.
text: #000010
text: Eftir dytstin fingu ASV kvinnurnar væl uppibornu gullmedaljurnar hongdar um hálsin, so lagið í bussinum heim aftur til Aarhus man hava verið gott.
text: #000011